### PDV – porez na dodatu vrijednost[[1]](#footnote-1) (najznačajniji dijelovi)

(opšti porez na potrošnju, koji se obračunava i plaća u svim fazama prometa oporezivih proizvoda, odnosno oporezivih usluga)

**Predmet oporezivanja (član 3):**

Predmet oporezivanja PDV je **promet proizvoda i promet usluga** koje poreski obveznik u okviru obavljanja svoje djelatnosti vrši uz naknadu, kao i **uvoz proizvoda u Crnu Goru** (p.s. uvoz proizvoda je svako unošenje proizvoda u carinsko područje Crne Gore, ako ovim zakonom nije drukčije određeno)- Član 11.

Prometom proizvoda, u smislu ovog člana, **ne smatra se promet zemljišta** (poljoprivrednog, građevinskog, izgrađenog i neizgrađenog) i promet upotrebljavanih putničkih automobila, motocikala i plovnih objekata, za koje poreski obveznik **pri nabavci nije imao pravo na odbitak ulaznog PDV**.

**Poreski dužnik (član 12)**

1) **poreski obveznik (**lice koje na bilo kojem mjestu samostalno obavlja poslovnu djelatnost bez obzira na namjenu ili ishod te djelatnosti) koji izvrši promet proizvoda, odnosno usluga, na koji se obračunava i plaća PDV;

2) **poreski zastupnik** koga imenuje poreski obveznik koji nema sjedište, poslovnu jedinicu, stalno, odnosno uobičajeno prebivalište u Crnoj Gori , ako izvrši promet proizvoda, odnosno usluga u Crnoj Gori. Ako poreski obveznik koji nema sjedište u Crnoj Gori ne imenuje poreskog zastupnika, PDV plaća primalac proizvoda, odnosno usluga;

3) **svako lice**, koje na računu ili drugoj ispravi (dokumentu), koji služi kao račun, iskaže PDV koji po ovom zakonu nije smio iskazati;

4) **lice koje uvozi** proizvode, odnosno **primalac proizvoda prilikom** uvoza (Ako strano lice koje vrši isporuku proizvoda, odnosno usluga u Crnoj Gori ne imenuje poreskog zastupnika, tada je, u skladu sa članom 12 tačka 2 Zakona, obveznik plaćanja PDV primalac tih proizvoda, odnosno usluga)

**Mjesto oporezivanja (član 14):**

PDV se obračunava i plaća prema mjestu gdje je **obavljen promet** proizvoda, odnosno usluga, odnosno prema mjestu u kome se, prema ovom zakonu, smatra da je taj promet obavljen.

Kod **isporuke proizvoda**, mjestom isporuke smatra se mjesto gdje se proizvod nalazio u trenutku isporuke. (član 33)

*Ako je proizvod otpremljen tada se smatra da je mjesto isporuke ono mjesto na kojem se proizvod nalazio na početku otpreme. (2) Ako se promet izvrši bez otpreme, odnosno prevoza, mjestom izvršenog prometa smatra se mjesto u kome se proizvod nalazi u trenutku obavljene isporuke. (3) Ako se radi o proizvodima koji se montiraju, instaliraju ili izgrađuju, mjestom isporuke smatra se mjesto gdje proizvod postavlja isporučilac ili neko drugo lice u njegovo ime. (4) Kod isporuke električne energije, plina i energije za zagrijavanje, zamrzavanje i hlađenje, mjestom isporuke smatra se mjesto njihovog prijema*.

**Mjestom prometa usluga** (clan 17, stav 1) koje se pružaju poreskom obvezniku, smatra se mjesto u kojem ***primalac usluga ima sjedište ili stalnu poslovnu jedinicu***, ako se promet usluga vrši u stalnoj poslovnoj jedinici koja se ne nalazi u mjestu sjedišta primaoca usluga, ***odnosno mjesto u kojem primalac usluga ima prebivalište ili boravište. Izuzeto od ovog stave, mjestom prometa usluga se smatra:***

***(1)*** ) mjesto u kome se nepokretnost nalazi, ako se usluga pruža neposredno u vezi sa nepokretnošću, uključujući i usluge posredovanja u prometu nepokretnosti, procjene vrijednosti nepokretnosti, pripremnih radova u građevinarstvu (usluge arhitekata i nadzora i sl.);

2) put ili dio puta u Crnoj Gori kojim se vrši usluga prevoza, ako se usluga prevoza ne pruža samo u Crnoj Gori (već i u inostranstvu), ovaj zakon se primjenjuje samo na dio usluge prevoza koji se obavlja u Crnoj Gori; …….*detaljnije u zakonu*

**Mjestom prometa usluga** (clan 17, stav 3) koje se pružaju licu koje nije poreski obveznik, smatra se mjesto u kojem **pružalac usluga** ima sjedište ili stalnu poslovnu jedinicu, ako se promet usluga vrši iz stalne poslovne jedinice koja se ne nalazi u mjestu sjedišta pružaoca usluga, odnosno mjesto u kojem pružalac usluga ima prebivalište ili boravište.

**Kada nastaje obaveza obračuna PDV? (član 18)**

PDV se obračunava u trenutku isporuke proizvoda, odnosno u trenutku izvršenja usluge. Smatra se da je proizvod isporučen, odnosno usluga izvršena **u trenutku izdavanja računa (fakture).**

a)Ako račun nije izdat, PDV se obračunava **osam dana od dana** isporuke proizvoda, odnosno izvršenja usluge.

b)Ako je plaćanje djelimično ili u cjelini izvršeno prije izdavanja računa ili prije obavljenog prometa proizvoda ili usluge, PDV se obračunava **na dan prijema naknade na plaćeni iznos naknade**. Pa tako, prema članu 40 Pravilnika o primjeni zakona o PDV je propisano da **kod avansa**, poreska obaveza nastaje **na dan prijema avansa**, nezavisno da li je izvršena isporuka proizvoda ili usluga. PDV se obračunava primjenom preračunate stope iz člana 56 ovog pravilnika, odnosno 17,355% ili 6.54%

**c)**Obaveza obračunavanja PDV prilikom uvoza proizvoda nastaje **u momentu kada nastane obaveza obračunavanja carina i drugih uvoznih dažbina.**

**Osnovica plaćanja (član 20)**

osnovica za obračun poreza na dodatu vrijednost je **sve što predstavlja plaćanje** (u novcu, u stvarima ili uslugama), koje **je poreski obveznik primio od kupca, naručioca ili trećeg lica za izvršeni promet proizvoda, odnosno usluga, uključujući subvencije koje su neposredno povezane sa cijenom takvog prometa**, osim PDV-a.

**U poresku osnovicu se uračunavaju:**

1) akcize i drugi porezi, takse, carine i druge uvozne dažbine, osim PDV

2) posredni troškovi, kao što su provizije, troškovi ambalažiranja, prevoza i osiguranja, koje isporučilac zaračunava kupcu, odnosno naručiocu usluge;

Ako za izvršen promet proizvoda, odnosno usluga plaćanje nije izvršeno u novcu ili nije u cjelini izvršeno u novcu, poreska **osnovica je jednaka tržišnoj vrijednosti proizvoda**, odnosno usluga u trenutku izvršenog prometa. Prilikom razmjene proizvoda, odnosno usluga, poresku osnovicu predstavlja **vrijednost primljenog proizvoda, odnosno usluge**. Prilikom prometa proizvoda, odnosno usluga, koji izvrši poreski obveznik koji nema sjedište u Crnoj Gori, poreska osnovica je sve što predstavlja plaćanje koje je ili će primalac proizvoda, odnosno usluge izvršiti isporučiocu

**Šta se ne uračunava u poresku osnovicu?**

1) sniženja cijena i popusti do nabavne vrijednosti, odnosno cijene koštanja odobreni na računu u trenutku izvršenog prometa;

2) Iznosi koje poreski obveznik primi od svog naručioca kao povraćaj za troškove koje je platio u njegovo ime i za njegov račun i vodi ih u svom knjigovodstvu kao prolazne stavke, pri čemu poreski obveznik mora obezbijediti dokaze o stvarnom iznosu tih izdataka i ne smije odbiti obračunati PDV od tih transakcija.

3) troškovi povratne ambalaže koji se kod isporučioca vode evidencijski

*Ispravka poreske osnovice* može se vršiti **samo u obračunskom periodu u kojem je došlo do promjene poreske osnovice**

**Koje su poreske stope? (član 24)**

**1. opšta stopa -21%**

**2. snižena stopa -7%** ( *osnovni proizvodi za ljudsku ishranu, lijekovi , udžbenici , knjige, voda za pice ali ne flasirana, dnevna i periodična stampa, usluge javnog prevoza i njihvog ličnog prtljaga, usluge koje se naplaćuju putem ulaznica za bioskop, pozoriste, muzeje, sajmove, zoološke vrtove, sportske i kulturne priredbe, računarska oprema , hrana za zivotinje, sjemensko bilje,* usluga smještaja u hotelima, motelima, turističkim naseljima, pansionima, kampovima i vilama; usluga pripremanja i usluživanja hrane, pića i napitaka u hotelima sa najmanje četiri zvjezdice u Sjevernom regionu, odnosno sa najmanje pet zvjezdica u Središnjem i Primorskom regionu;servisnih usluga koje se pružaju u marinama;*itd*.)

**3. nulta stopa -0% ( izvoz proizvoda i drugo)**

**Preračunata stopa se izračunava po sljedećem obrascu, odnosno za stopu 21% (17,355%), a za stopu od 7% (6,54%)**

Propisana stopa x 100

Preračunata stopa = --------------------------------------

100 + propisana stopa PDV

**Koje usluge su oslobođene plaćanja PDV?**

Plaćanja PDV su oslobođene usluge od javnog interesa(član 26).

Takođe, oslobođenje plaćanja PDV se odnosi na usluge osiguranja, reosiguranja, promet nepokretnosti osim kod prvog prenosa prava svojine, bankarske usluge i sl (detaljnije vidi član 27), zatim uvezeni proizvodi čiji je promet u Crnoj Gori oslobođen plaćanja PDV; proizvodi koji se u Crnu Goru unose u okviru tranzitnog carinskog postupka itd ( detaljnije vidi član 28).

Takođe, **na stvarne uloge uplaćene u postupku povećanja osnovnog kapitala društva, ne obračunava se i ne plaća PDV I** unos privatne (lične) imovine u društvo ne podliježe oporezivanju[[2]](#footnote-2)

**Da li postoji obaveza izdavanja računa?(član 31)**

(1)Poreski obveznik je dužan da za izvršeni promet proizvoda, odnosno usluga izda račun ili drugi dokumenat koji služi kao račun (u daljem tekstu: račun). Račun se izdaje u dva primjerka, od kojih original zadržava kupac, a kopiju zadržava isporučilac proizvoda, odnosno usluga.

(2) Poreski obveznik je dužan izdati račun i za svako predplaćanje (**pretplatu, avans**) koje primi prije izvršenog prometa proizvoda, odnosno usluga, kao i za svaku naknadnu promjenu poreske osnovice.

**Kada se obračunava i plaća PDV ?(član 35 i 33)**

Poreski obveznik je dužan **poresku obavezu iskazati u mjesečnoj prijavi za obračun PDV**, koja se podnosi nadležnom poreskom organu **do 15. dana narednog mjeseca po isteku poreskog perioda.** Prijavu poreski obveznik podnosi bez obzira da li je za period za koji se podnosi prijava dužan da plaća PDV.

(1) Poreski period je vremenski period za koji poreski obveznik obračunava i plaća PDV.

(2) Poreski period je period **od prvog do zadnjeg dana u mjesecu** (kalendarski mjesec).

Obračunavanje PDV (Član 34):

(1) Poreski obveznik obračunava PDV na **osnovu iznosa koje zaračunava na oporezivi promet iz izdatih računa za isporučene proizvode, odnosno izvršene usluge u poreskom periodu.**

(2) Pod zaračunatim iznosima iz stava 1 ovog člana smatraju se:

1) iznosi na izdatim računima;

2) iznosi plaćenih avansa u skladu sa članom 18 stav 4 ovog zakona;

3) vrijednost izvršenog prometa, odnosno usluga iz čl. 5, 6 i 9 ovog zakona;

4) iznosi na računima koje izdaje poreski obveznik sa sjedištem u inostranstvu u skladu sa članom 20 stav 5 ovog zakona.

**Pretporez (član 37):**

Poreski obveznik može, prilikom obračunavanja svoje poreske obaveze, **odbiti PDV koji** je dužan da plati ili je platio prilikom nabavke proizvoda, odnosno usluga od drugog poreskog obveznika, prilikom uvoza proizvoda i kao primalac usluge, ako je te proizvode, odnosno usluge *upotrijebio ili će ih* **iskoristiti u svrhe obavljanja djelatnosti za koje se plaća PDV.**Dakle, na osnovu navedenog kada je u pitanju pravo na odbitak ulaznog PDV osnovno je pravilo da to pravo mogu koristiti registrovani PDV obveznici, isključivo ukoliko nabavljene proizvode i usluge koriste u svrhe obavljanja djelatnosti za koje se plaća PDV.

#### Raspodjelu ulaznog PDV na dio koji se može odbiti i na dio koji se ne može odbiti poreski obveznik mora izvršiti prije podnošenja obračuna PDV.

***Dokumenta: (clan 32)***

Poreski obveznik koji vrši isporuke proizvoda, odnosno usluga drugim obveznicima PDV mora ispostaviti račun, koji sadrži najmanje sledeće podatke:

1. mjesto, datum izdavanja i redni broj računa; 2
2. . ime (naziv) i adresu poreskog obveznika koji obavlja promet (prodavca) i njegov PDV broj;
3. . ime (naziv) i adresu primaoca proizvoda, odnosno korisnika usluga (kupca);
4. datum izvršenog prometa;
5. količinu i uobičajeni trgovački naziv isporučenih proizvoda, odnosno vrstu i količinu obavljenih usluga;
6. iznos naknade o izvršenom prometu bez PDV;
7. primijenjenu poresku stopu;
8. iznos obračunatog PDV po primljenim poreskim stopama;
9. ukupni iznos naknade o izvršenom prometu sa uključenim PDV;
10. potpis i pečat izdavaoca računa.

Ako se isporučuju proizvodi ili obavljaju usluge koje su oslobođene od plaćanja PDV ili se PDV obračunava po nultoj stopi, **u računu treba navesti da PDV nije zaračunat, sa pozivom na član ovog zakona kojim je propisana nulta stopa, odnosno oslobođenje**

1. **D**ijelovi iz Zakon o PDV i Pravilnika o primijeni zakona o porezu na dodatu vrijednost koji su relevantni za knjiženje poslovnih promjena iz Zbirke zadataka, ZAKON O POREZU NA DODATU VRIJEDNOST ("Službeni list Republike Crne Gore", br. 065/01 od 31.12.2001, 012/02 od 15.03.2002, 038/02 od 26.07.2002, 072/02 od 31.12.2002, 021/03 od 31.03.2003, 076/05 od 16.12.2005, 004/06 od 27.01.2006, Službeni list Crne Gore", br. 016/07 od 27.12.2007, 073/10 od 10.12.2010, 040/11 od 08.08.2011, 029/13 od 22.06.2013, 009/15 od 05.03.2015, 053/16 od 11.08.2016, 001/17 od 09.01.2017, 050/17 od 31.07.2017,.. )

   Pravilnik o primjeni zakona o PDV ("Službeni list Republike Crne Gore", br. 065/02 od 29.11.2002, 013/03 od 10.03.2003, 059/04 od 23.09.2004, 079/05 od 23.12.2005, 016/06 od 16.03.2006, Službeni list Crne Gore", br. 064/08 od 27.10.2008, 030/13 od 28.06.2013, 032/15 od 26.06.2015, 053/17 od 14.08.2017) [↑](#footnote-ref-1)
2. Clan 10, Pravilnik o primjeni zakona o PDV ("Službeni list Republike Crne Gore", br. 065/02 od 29.11.2002, 013/03 od 10.03.2003, 059/04 od 23.09.2004, 079/05 od 23.12.2005, 016/06 od 16.03.2006, Službeni list Crne Gore", br. 064/08 od 27.10.2008, 030/13 od 28.06.2013, 032/15 od 26.06.2015, 053/17 od 14.08.2017) [↑](#footnote-ref-2)